Üllar Põvvat

Üllar Põvvat (sündinud 17. aprillil 1959) on Eesti veemotosportlane ja -treener.

Haridus
Ta lõpetas 1977. aastal Tartu 1. Keskkooli.

Sport
Aastatel 1973–1998 harrastas ta Karl Kivastiku juhendamisel veemotosporti.Üllar Põvvat. ESBL

1990. aastal tuli ta võistlusklassis O-350 Nõukogude Liidu meistriks, 1987. ja 1988. aastal sai NSV Liidu meistrivõistlustel hõbe- ja 1986. aastal pronksmedali. 

Klassis O-350 võitnud kaks NSV Liidu karikat (1990, 1991) ja tulnud kaks korda (1995, 1997) Balti meistriks. 

Tulnud kuus korda (1982–1997) 350 cm3 klassi mootorpaadil ja kolm korda klassis O-350 Eesti meistriks. Püstitanud võistlusklassides S-350 ja O-500 kolm Eesti rekordit (1984–1995). 

1990. aastast NSV Liidu meistersportlane.

Töö
Ta on töötanud 1978–1979 Tartu 3. Keskkooli kehalise kasvatuse õpetajana ja 1979–1981 Tartu Kalevi ujumistreenerina, 

1998. aastast on ta Tartu Kalevi vee-motoklubi treener.

Ta on eestvedajana juhtinud Emajõe ääres Kvissentalis asuvat vee-motokeskust, kus tegeldakse peamiselt noortespordi ja saavutusspordi edendamisega. Tema käe alt on sirgunud viimaste aastate rahvusvahelistel suurvõistlustel väga edukalt esinenud sportlased.Üllar Põvvat. Tartu linna koduleht Tema õpilaste hulgas on olnud näiteks Art Raudva, Henry Põvvat, Martin Paats, Aivar Kitzel, Sten Kalder, Hannes Haugasmägi, Rasmus Haugasmägi, Carl Pihor, Sken Heidemann.

Liikmesus
1998 Tartu Kalevi vee-motoklubi juhatuse liige
2002 Tartu spordiseltsi Kalev juhatuse liige 

Paadiehitus
Üllar Põvvat on tuntud ka teeneka ja kvaliteetsete võistluspaatide konstrueerija ja ehitajana. Tema juhendamisel ehitatud võistluspaadid on laias maailmas tuntuks saanud oma innovatiivsete lahendustega ja nendega on võidetud MMi ja EMi medaleid. Neil paatidel sõidavad ka Tartu veemotosportlased.

 Tunnustus 
 2008 Eesti Kultuurkapitali kehakultuuri ja spordi sihtkapitali aastapreemia (pikaajalise tulemusliku töö eest veemotospordi arendajana ning noorte veemotosportlaste juhendajana)
 2012 Eesti Kultuurkapitali kehakultuuri ja spordi aastapreemia (pikaajalise tulemusliku töö eest veemotospordi arendamisel ning suurepäraste tulemuste eest 2012. aastal)
 2015 ROKi aastaauhind "Sport ja innovatsioon"
 2016 Eesti Vabariigi spordipreemia
 2017 Tartu linna aukodanik ja Tartu Suurtähe kavaler"Tartu uued aukodanikud on Väino Kull, Üllar Põvvat ja Rein Taagepera" Tartu Postimees, 16. veebruar 2017
2021 Tartumaa Kuldne Tammeoks

 Isiklikku 
Tema poeg Henry Põvvat (27. aprill 1982 Tartu) on samuti veemotosportlane ja treener.

 Viited 

Välislingid

Kategooria:Eesti veemotosportlased
Kategooria:Eesti treenerid
Kategooria:Eesti kehalise kasvatuse õpetajad
Kategooria:Hugo Treffneri Gümnaasiumi vilistlased
Kategooria:Tartu aukodanikud
Kategooria:Sündinud 1959